Diari Oficial de la Generalitat Valenciana


Sumari del DOGV 6047, del 01-07-2009 (2009/7406)

RESOLUCIÓ de 19 de juny de 2009, del director de l'Institut Cartogràfic Valencià, per la qual es convoca una beca per a la realització de treballs per a la formació de personal a l'Institut Cartogràfic Valencià, en matèria de desenvolupament i aplicació de noves tecnologies i optimització de processos cartogràfics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6047

Data del DOGV
:   01-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7406


Data del document
:   19-06-2009

Organisme emissor
:   Institut Cartogràfic Valencià

Tipus de document
:   Resolució

Correcció d'errades

Anàlisi jurídica

 Descriptors 

:   * Institut Cartogràfic Valencià
    * ajuda pública

RESOLUCIÓ de 19 de juny de 2009, del director de l'Institut Cartogràfic Valencià, per la qual es convoca una beca per a la realització de treballs per a la formació de personal a l'Institut Cartogràfic Valencià, en matèria de desenvolupament i aplicació de noves tecnologies i optimització de processos cartogràfics. [2009/7406]  
L'Institut Cartogràfic Valencià segons la Llei 9/1997, de 9 de desembre, de la Generalitat Valenciana, té atribuïdes, entre altres, les competències per a la investigació i desenvolupament de noves tècniques en el domini de l'enginyeria geodèsica, cartogràfica i topogràfica, tasques que recolzen l'elaboració, reproducció i distribució de treballs cartogràfics de base.   
Per al millor compliment de les funcions encomanades en la Llei 9/1997, l'Institut Cartogràfic Valencià necessita fomentar la formació i investigació de noves tecnologies de producció i optimització de processos, oferint l'oportunitat d'evolucionar materials i mètodes cap a altres de major eficàcia i eficiència, així com l'elaboració de nous productes i servicis, amb el consegüent benefici del ciutadà.  
L'Institut Cartogràfic Valencià considera convenient que, en el desenvolupament dels projectes d'investigació de l'entitat, existisca un equip multidisciplinari que incloga llicenciats i llicenciades en Informàtica, per això, resulta idònia la present resolució, per la qual es promou novament la convocatòria d'una beca per a enginyer/a tècnic topògraf.  
La present convocatòria d'una beca no contravé la política de la competència de la Unió Europea, i no serà aplicable l'article 87, apartat 1, del Tractat de la CE, tot això, de conformitat amb el que establix l'article 7, apartat 4, del Decret 147/2007, de 7 de setembre, del Consell, que regula el procediment de notificació i comunicació a la Comissió Europea.  
En virtut d'això, fent ús de les facultats que em conferix el Decret 108/92, de 6 de juliol, del Govern Valencià, pel qual es regula la concessió de beques, i el Decret 186/2000, de 22 de desembre, del Consell de la Generalitat Valenciana pel qual s'aprova el Reglament Orgànic i Funcional de l'Institut Cartogràfic Valencià, i de conformitat amb la Resolució del director de l'Institut Cartogràfic Valencià, de 15 de gener de 2007 (DOCV 5436, de data 25 gener de 2007), per la qual s'aproven les bases reguladores per a la concessió de beques per a la formació i investigació en matèria de desenvolupament i aplicació de noves tecnologies i optimització de processos cartogràfics. Per l'Institut Cartogràfic Valencià (ICV), en virtut d'això,  
DECRETE   
Primer. Objecte  
La present resolució té com a objecte convocar, en règim de concurrència competitiva i d'acord amb els principis d'objectivitat i publicitat, una beca per a la formació de personal investigador en matèria de desenvolupament i aplicació de noves tecnologies i optimització de processos cartogràfics a l'Institut Cartogràfic Valencià en la titulació indicada a continuació:  
- Una beca per a enginyer/a tècnic topògraf.  
Segon. Dotació de la beca  
1. La beca tindrà una quantia màxima de 12.600 euros anuals i el seu import es pagarà per mensualitats vençudes a raó de 1.400 euros mensuals, i no s'admetrà la realització de pagaments anticipats ni d'abonaments a compte. En tots els pagaments, si procedix, s'efectuarà la corresponent retenció a compte de l'impost sobre la renda de les persones físiques.  
La quantia de la beca es podrà actualitzar el dia 1 de gener de cada any mitjançant una resolució del director de l'ICV.  
2. Les beques es finançaran a càrrec de la línia SE000986, del capítol IV, «Transferències corrents», del pressupost assignat a l'ICV per la Generalitat Valenciana per a l'any 2009.   
Tercer. Requisits dels beneficiaris  
Podrà ser beneficiari de la beca prevista en la present resolució aquella persona física amb plena capacitat d'obrar, que no estiga inhabilitada per a l'obtenció d'ajudes o subvencions públiques i complisca les condicions generals establides en la Resolució del director de l'ICV, de data 15 gener de 2007 (DOCV 5436, de data 25 gener de 2007), per la qual s'aproven les bases reguladores per a la concessió de beques per l'ICV.   
Quart. Drets i obligacions del beneficiari/ària.  
1. L'acceptació d'esta beca implica el compromís de conformitat amb les regles establides per l'ICV per al seguiment d'esta, d'acord amb les determinacions recollides en la Resolució del director de l'ICV, de data 15 gener de 2007 (DOCV 5436, de data 25 gener de 2007).  
2. Així mateix, el beneficiari/ària de la beca assumirà les obligacions establides per l'article 14 de la Llei 38/2003, de 17 de novembre, General de Subvencions.  
Quint. Duració de la beca  
El període de duració de la beca serà l'establit en la part dispositiva, punt tercer, apartat 2.b) de la Resolució de 15 gener de 2007, del director de l'Institut Cartogràfic Valencià, per la qual s'aproven les bases reguladores per a la concessió de beques per la Direcció de l'Institut Cartogràfic Valencià, publicat en el Diari Oficial de la Comunitat Valenciana número 5436, de 25 de gener de 2007. La concessió de pròrroga està supeditada a les disponibilitats pressupostàries.  
Sext. Característiques del desenvolupament de la beca  
El desenvolupament de les activitats de formació i investigació en els diversos camps per als quals es convoca esta beca, exigix, com a requisit indispensable, la presència física del becari/ària en les dependències de l'ICV.  
No obstant l'anterior, l'adjudicatari/ària podrà absentar-se de la seu de l'ICV sempre que, per exigències derivades de la seua formació, siga necessari desplaçar-se dins del territori nacional o a l'estranger. Tant estos costos, com els que siguen conseqüència directa de l'exercici de les seues funcions formatives, seran finançades a càrrec de la línia SE000986, del capítol IV, «Transferències corrents», i existirà un import màxim per a estos gastos de 6.300,00 euros, este import inclourà el cost a què puge la contractació per l'ICV de la pòlissa col·lectiva de cobertura sanitària amb companyia privada de servicis sanitaris a què es referix la base novena de la Resolució del director de l'ICV, de data 15 gener de 2007 (DOCV 5436, de data 25 gener de 2007), per la qual s'aproven les bases reguladores per a la concessió de beques per l'ICV.   
2. Per a l'exercici de l'activitat de formació i investigació objecte de la beca, el tutor elaborarà un programa anual que aprovarà el director de l'ICV, en el qual es marcaran els objectius i resultats a obtindre en cada àrea de coneixement.  
Sèptim. Suspensió de la beca  
1. La Direcció de l'ICV podrà autoritzar la interrupció temporal del gaudi de la beca a petició raonada de la persona interessada, amb un informe previ del tutor. Només en aquells casos en què s'aprecie l'existència de força major es podrà recuperar el període interromput a efectes econòmics, sempre que les disponibilitats pressupostàries ho permeten. Les interrupcions per qualsevol altra causa no seran recuperables i en el seu conjunt no podran ser superiors a sis mesos al llarg de la duració de la beca i dels seus possibles nous períodes de gaudi.  
2. Les interrupcions per maternitat no podran excedir el màxim establit en la legislació laboral. La dotació establida per a cada beca serà del 100% mentre dure la baixa per maternitat.  
Octau. Naturalesa jurídica de la relació entre els candidats seleccionats i l'ICV  
La condició de becari/ària no generarà relació laboral o cap administrativa amb l'ICV o la Generalitat Valenciana. La condició d'integrant de la borsa de reserva de becari/ària tampoc generarà en cap moment cap relació laboral amb l'ICV o la Generalitat Valenciana, ni compromís d'accedir en qualsevol moment a la condició de becari/ària.  
Nové. Formalització de sol·licituds  
Les sol·licituds, ajustades al model que figura en l'annex I d'esta resolució, de concessió de la beca convocada, podran presentar-se:   
- Al Registre de l'Institut Cartogràfic Valencià, siti a 46427 València, avinguda dels Tarongers, s/n, edifici 9-B, de la Universitat Politècnica de València.  
- O en qualsevol de les dependències previstes en l'article 38, paràgraf quart, de la Llei 30/1992, de Règim Jurídic de les Administracions Públiques i del Procediment Administratiu Comú, segons model que es detalla a l'annex. En este cas, els interessats hauran de remetre, per mitjà de fax, al número 028 232 025, de l'Institut Cartogràfic Valencià, una còpia de l'annex I, en què conste el segell i la data de presentació al registre oficial corresponent.  
Juntament amb la sol·licitud, que figura com a annex I, hauran de presentar la documentació següent:   
· Fotocòpia compulsada del document nacional d'identitat.   
· Fotocòpia compulsada del títol acadèmic acreditatiu dels requisits exigits en la base segona de la Resolució del director de l'ICV, de data 15 gener de 2007 (DOCV 5436, de data 25 gener de 2007), per la qual s'aproven les bases reguladores per a la concessió de beques per l'ICV.   
· Fotocòpia compulsada del corresponent expedient acadèmic.   
· Currículum, del qual formaran part les seus dades personals, el domicili habitual, la data de naixement, el telèfon, l'experiència professional, que haurà d'anar necessàriament acompanyada dels documents que acrediten estar en possessió de coneixements o altres títols o activitats docents, professionals, experiència, coneixement d'idiomes, cursos rebuts, etcètera, que es presenten com a mèrits a tindre en compte en la valoració de les sol·licituds.   
· Certificat d'estar al corrent de les seues obligacions tributàries i de Seguretat Social.   
· Declaració responsable de no estar percebent remuneració ni ajuda econòmica per part de cap de les administracions públiques.  
· Certificat mèdic acreditatiu de no patir cap malaltia ni limitació física o psíquica que impedisquen l'exercici i la realització dels treballs corresponents a les beques.  
En el cas que els documents exigits ja estigueren en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de Règim Jurídic de les Administracions i del Procediment Administratiu Comú, sempre que es faça constar la data i l'òrgan o dependència en què van ser presentats o si és el cas emesos i quan no hagen transcorregut mes de cinc anys des de la finalització del procediment a què corresponguen. En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si no n'hi ha, l'acreditació per altres mitjans dels requisits a què es referix el document.   
Deu. Termini de presentació de sol·licituds   
El termini de presentació de sol·licituds serà de 15 dies hàbils, comptats des de l'endemà de la publicació d'esta convocatòria en el Diari Oficial de la Comunitat Valenciana.   
Els sol·licitants hauran de complir els requisits i les condicions de la present convocatòria a l'acabament del termini de presentació d'instàncies.   
Onze. Procediment de selecció  
Per a l'examen de les sol·licituds es constituirà una comissió avaluadora que estarà integrada pels membres següents:   
Titulars:  
a) President:   
- Juan Romero Comino, gerent de l'ICV.  
b) Vocals:   
- Laura Cabezudo de la Muela, tècnica de l'ICV.  
- María del Mar Rubio Soler, tècnica de l'ICV.  
- Miguel Ángel Segura Marín, tècnic de l'ICV.  
- Josefina Pérez Máñez, funcionària de l'ICV.  
c) Secretària:  
- Antonia Piñero Sandoval, funcionària de l'ICV.  
La Comissió Avaluadora adaptarà el seu funcionament al que establix la convocatòria i de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administrativa Comú.   
L'avaluació i selecció de les sol·licituds, que es desenvoluparà en dos fases, es realitzarà en règim de concurrència competitiva segons es conté en la base quinta de la Resolució del director de l'ICV, de data 15 gener de 2007 (DOCV 5436, de data 25 gener de 2007), per la qual s'aproven les bases reguladores per a la concessió de beques per l'ICV.   
Primera fase: valoració dels mèrits al·legats pels candidats que queden acreditats en la documentació aportada. La puntuació global de l'avaluació de documents i mèrits dels candidats serà de 0 a 10 punts.  
Segona fase: entrevistes de selecció.  
La comissió avaluadora es reunirà dins dels 10 dies següents a l'acabament del termini de presentació de sol·licituds i convocarà, si així ho estima oportú, els 10 candidats que major puntuació hagen obtingut en la valoració de documentació i mèrits avaluats en la fase anterior, a fi de comprovar, per mitjà d'entrevista, aquells extrems referents als mèrits adduïts i adequació a les activitats a exercir que s'estimen d'interés. La puntuació global de l'entrevista serà de 0 a 10 punts.  
La puntuació total dels sol·licitants serà la suma de les puntuacions obtingudes en la primera i segona fase.   
La comissió elaborarà una proposta de concessió de la beca, dins del mes següent des de la finalització del termini de presentació de sol·licituds, que contindrà la relació de beneficiaris i una borsa de reserva, per si es produïra alguna vacant.   
Dotze. Concessió de la beca i pròrroga.  
1. La beca serà adjudicada mitjançant una resolució del director de l'Institut Cartogràfic Valencià, a la vista de la proposta de la comissió avaluadora, en el termini màxim de tres mesos, comptats des de l'endemà de la publicació de la present convocatòria en el Diari Oficial de la Comunitat Valenciana. La resolució de concessió de la beca es publicarà en el Diari Oficial de la Comunitat Valenciana, acte que, d'acord amb els articles 58, 59 i 60 de la Llei 30/1992, de Règim Jurídic de les Administracions Públiques i del Procediment Administratiu Comú, tindrà els efectes de notificació als interessats.  
· En la resolució de concessió s'incorporarà una borsa de reserva dels aspirants que no resulten adjudicataris, ordenats d'acord amb la puntuació obtinguda, per a cobrir les vacants que puguen sorgir durant el període de gaudi. La condició d'integrant de la borsa de reserva no generarà en cap moment compromís d'accedir a la condició de becari, ni expectativa de cap relació laboral amb la Generalitat Valenciana.   
· La no-resolució d'adjudicació de beca dins del termini establit en el paràgraf anterior produirà l'efecte de la desestimació presumpta de les sol·licituds presentades, en els termes previstos en l'article 44 de la llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.   
· El director de l'Institut Cartogràfic Valencià, es reserva la facultat de deixar deserta l'adjudicació de la beca convocada i d'interpretar el contingut d'estes bases.   
2. La pròrroga de la beca, segons preveu la clàusula tercera, de la present resolució, s'efectuarà per la resolució del director de l'ICV, amb un informe previ del cap de servici de projectes cartogràfics.  
Les resolucions a què es referixen els paràgrafs anteriors esgoten la via administrativa i contra estes podrà interposar-se un recurs de reposició davant de l'òrgan que va dictar l'acte, en el termini d'un mes a comptar des de l'endemà de la notificació de la resolució corresponent o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució corresponent.  
Disposició final  
Esta resolució entrarà en vigor l'endemà de la publicació en el Diari Oficial de la Comunitat Valenciana.   
València, 19 de juny de 2009.- El director de l'Institut Cartogràfic Valencià: Emilio Forcén Tárrega.